 Canada ń ṣọfọ lẹyìn tí wọn rí òkú akẹkọọ 215 nílé ẹkọ kan Adari ijọba orilẹ-ede naa, Justin Trudeau sọ pe iṣẹlẹ naa jẹ eyii to ba ijọba oun ninu jẹ gidi. Awọn akẹkọọ ti wọn ri oku wọn naa jẹ akẹkọọ Kamloops Indian Residential School to wa lagbegbe British Columbia, eyii ti wọn gbe ti pa lọdun 1978. Wọn da ile ẹkọ naa silẹ lati kọ awọn eeyan agbegbe ọhun lọna ati gbe igbe ye ọtun lọdun naa lọhun. Ile ẹkọ naa jẹ eyii ti awọn akẹkọọ n gbe gẹgẹ bii ijọ Katoliiki ṣe ṣagbekalẹ rẹ lọdun 1890, awọn akẹkọọ rẹ si le ni ẹẹdẹgbẹta nigba ti yoo fi di aarin ọdun 1950. Iroyin ni ẹrọ kan to ṣayẹwo ayika ile ẹkọ naa lo ṣawari oku awọn akẹkọọ ọhun nibi ti wọn sin wọn si ninu ọgba ile ẹkọ naa. Obinrin kan to sọrọ lorukọ awọn aṣoju agbegbe naa, Casimir sọ fun awọn akọroyin pe ko si akọsilẹ kankan pe awọn akẹkọọ naa poora. O ni Ọmọde ni awọn akẹkọọ naa, koda, ọmọ ọdun mẹta wa lara wọn. Democracy day 2021: Kí ni Nàìjíríà ti jèrè lára gbogbo ààrẹ tó ti jẹ látọdún 1999? Ṣugbọn gẹgẹ bi oun ti a mọ, ko si akọsilẹ kankan pe ẹnikẹni ninu awọn akọkọọ ọhun ti sọnu ṣaaju. Adari agbegbe Bristish Columbia Lisa Lapointe sọ fun ileeṣẹ iroyin ilẹ Canada, CBC pe, awọn ti gbe iwadii dide lọna ati tu iṣu de isalẹ ikoko iṣẹlẹ naa. Bode George: òòtọ ni ìkìlọ Obasanjọ ati Soyinka : Ijọba ilẹ Canada ti sọrọ lẹyin ti wọn ri oku awọn akẹkọọ okòólénígba dín marun 215 nile ẹkọ kan ti wọn ti gbe ti pa. 